അസംഘടിത തൊഴിലാളികള്ക്ക് തിരിച്ചറിയല് നമ്ബര് എങ്ങുമെത്താതെ രജിസ്ട്രേഷന് ആലപ്പുഴ: അസംഘടിത തൊഴിലാളികള്ക്ക് ഏകീകൃത നമ്ബറും തിരിച്ചറിയല് കാര്ഡും ലഭ്യമാക്കുകയെന്ന ലക്ഷ്യത്തോടെ അവതരിപ്പിച്ച പദ്ധതിയില് ചേരുന്നതിന് രജിസ്ട്രേഷന് കടമ്ബ.വിവിധ സാമൂഹിക ക്ഷേമ പദ്ധതികളിലൂടെ ആനുകൂല്യം നല്കാന് ലക്ഷ്യമിട്ടാണ് കാര്ഡും നമ്ബറും നല്കുന്നത്. പദ്ധതി തുടങ്ങി ഇതിനോടകം 4.92 കോടി പേര്ക്ക് മാത്രമാണ് രാജ്യത്താകെ രജിസ്ട്രേഷന് പൂര്ത്തിയാക്കാനായത്. ആകെ രജിസ്റ്റര് ചെയ്യേണ്ടവരുടെ 13 ശതമാനത്തില് താഴെയാണിത്. 38 കോടി തൊഴിലാളികള് അസംഘടിത മേഖലയിലുണ്ടെന്നാണ് കണക്ക് . ഡിസംബര് 31 വരെയാണ് സമയ പരിധി. ഇതിനകം 33 കോടി പേരുടെ രജിസ്ട്രേഷന് പൂര്ത്തിയാക്കാന് കഴിയില്ലെന്നാണ് ആശങ്ക. കേരളം രജിസ്ട്രേഷനില് പതിനെട്ടാമതാണ്. 1.78 ലക്ഷം പേരുടെ മാത്രം രജിസ്ട്രേഷനാണ് ഇവിടെ പൂര്ത്തിയായിട്ടുള്ളത്. രജിസ്ട്രേഷന് വേഗത്തിലാക്കാന് തദ്ദേശ സ്ഥാപനങ്ങളുടെ സഹകരണത്തോടെ ക്യാമ്ബുകള് സംഘടിപ്പിച്ച് തുടങ്ങിയെങ്കിലും പോര്ട്ടല് തകരാര് പ്രതിസന്ധിയാകുകയായിരുന്നു. ഓണ്ലൈന് രജിസ്ട്രേഷന് ക്യാമ്ബുകള് മുടങ്ങുന്നതിലാണ് ഇത് കലാശിച്ചത്. കേന്ദ്ര തൊഴില് മന്ത്രാലയത്തിെന്റ ഇശ്രം പോര്ട്ടലിലെ തകരാര് പരിഹരിക്കാതെ ക്യാമ്ബുകള് സംഘടിപ്പിച്ചതാണ് വിനയായത്. ഒരുദിവസം മുഴുവന് കാത്തിരുന്നാലും വിരലിലെണ്ണാവുന്നവര്ക്ക് മാത്രമാണ് രജിസ്റ്റര് ചെയ്യാനാകുന്നത്.തദ്ദേശ സ്ഥാപനങ്ങളുടെ സഹകരണത്തോടെ പൊതു സേവന കേന്ദ്രങ്ങളുമായി ചേര്ന്നാണ് രജിസ്ട്രേഷന് ക്യാമ്ബുകള് നടത്തുന്നത്. അക്ഷയ കേന്ദ്രങ്ങള്ക്കുള്െപ്പടെ പൊതുസേവന കേന്ദ്രങ്ങള്ക്ക് ഇശ്രം പോര്ട്ടലില് പ്രത്യേകം ലോഗിന് സൗകര്യമുണ്ട്. അതുവഴിയാണ് രജിസ്ട്രേഷന് നടത്തേണ്ടത്. പോര്ട്ടല് സജ്ജമാക്കിയത് മുതല് തുടരുന്ന ലോഗിന് സംവിധാനത്തിലെ തകരാര് പൂര്ണമായി പരിഹരിക്കാന് ഇനിയുമായിട്ടില്ല. ഇതോടെ നൂറുകണക്കിന് തൊഴിലാളികളാണ് കാത്തുനിന്ന് മടങ്ങുന്നത്. വീട്ടുജോലിക്കാര്, കര്ഷക തൊഴിലാളികള്,ആശാരിമാര്, തെരുവ് കച്ചവടക്കാര്, തൊഴിലുറപ്പ് തൊഴിലാളികള് തുടങ്ങി അസംഘടിത മേഖലയിലുള്ളവര്ക്കെല്ലാം രജിസ്റ്റര് ചെയ്യാം. രജിസ്റ്റര് ചെയ്യുന്ന തൊഴിലാളികള്ക്ക് പ്രധാനമന്ത്രി സുരക്ഷ ബീമ യോജന പദ്ധതി പ്രകാരം ഇന്ഷുറന്സ് പരിരക്ഷയുമുണ്ടാകും. അപകട മരണത്തിന് രണ്ട് ലക്ഷവും പൂര്ണ ശാരീരിക വൈകല്യങ്ങള്ക്ക് ഒരു ലക്ഷം രൂപയുമാണ് പരിരക്ഷ. സര്ക്കാറിെന്റ വിവിധ തൊഴില് നൈപുണ്യപരിശീലന പരിപാടികളില് പങ്കെടുക്കാനും തൊഴില് നേടാനും രജിസ്റ്റര് ചെയ്ത തൊഴിലാളിക്ക് സാധിക്കും. 16 മുതല് 59 വയസ്സുവരെയുള്ള എംപ്ലോയീസ് പ്രൊവിഡന്റ് ഫണ്ട്, ഇ.എസ്.ഐ ആനുകൂല്യമില്ലാത്ത വരുമാന നികുതി അടക്കാത്ത മുഴുവന് തൊഴിലാളിക്കും രജിസ്റ്റര് ചെയ്യാം.